คิดจะแวะไปกินที่ร้านหลายครั้ง แต่ขับผ่านแล้วเห็นร้านปิด 2 รอบ คราวนี้ร้านเปิดเลยได้แวะไปกินที่ร้านอีกครั้ง สะดุดตากับป้ายร้านอันใหม่สีขาวเด่น (แต่ก่อนไม่มี) ในร้านไม่มีลูกค้าเลยแฮะ ตอนแรกๆ ยังมีลูกค้าเยอะกว่านี้นะ

สั่งเมนูเดิมๆ
1. เกี๊ยวกุ้งล้วน (60) - ไม่มีหัวไช้เท้าให้แล้ว เสียดาย อร่อยนะ ชอบหัวไช้เท้าต้มของที่นี่ ส่วนเกี๊ยวกุ้งลูกใหญ่รสชาติโอเค น้ำซุปออกหวานนิดๆ 
2. ข้าวหน้าเป็ด (50) - หวานนำ แต่ก็ยังดีที่มีซุปมาให้ซดแก้ฝืดคอด้วย
3. เส้นหมี่เป็ดพะโล้ (50) - ครั้งนี้หั่นชิ้นเป็ดมาสวยงามน่ากินจัง เส้นหมี่ก็ดี น้ำซุปกลมกล่อม แต่ไม่มีเลือดเป็ดแล้ว
4. น้ำแข็งแก้วละ 2 บาท
5. น้ำเปล่าขวดละ 10 บาท